Camaleño

[miniatura|dereita|Os [Picos de Europa desde Camaleño.]]
dereita|miniatura|Vista dos Picos de Europa.
**Camaleño** é un municipio situado no linde occidental da comunidade Autónoma de Cantabria (España), na comarca de Liébana. Limita polo sur con Vega de Liébana, polo leste con Potes, polo norte e leste con Cillórigo de Liébana, polo noroeste co concello asturiano de Cabrales e polo oeste cos municipios leoneses de Posada de Valdeón e Boca de Huérgano. Atópase no val homónimo, coñecido tamén como Valdebaró.

As actividades económicas principais de Camaleño son a gandaría, a agricultura e tamén o sector servizos, grazas aos visitantes que recibe esta pequena poboación pola súa situación no Parque nacional dos Picos de Europa, ademais da súa gastronomía e a seu patrimonio artístico.

Da actividade gandeira obtéñense os *Quesucos* de Liébana con Denominación de Orixe, e para a fabricación do augardente lebaniego recóllese o té do porto, nos portos de Áliva (Picos de Europa) a onde se sobe no popular teleférico de Fuente Dé.

Cabe destacar que Camaleño alberga o Mosteiro de Santo Toribio de Liébana, un dos cinco lugares santos da cristiandade; sendo unha Cidade Santa, por ter o que a tradición católica considera o maior cacho da cruz de Xesucristo.

O patrimonio natural, como xa se comentou, ten como gran protagonista os Picos de Europa, pero o concello tamén é atravesado polo río Deva, que nace no dito macizo montañoso e recolle as augas de varios afluentes ao seu paso por Camaleño.

## Localidades 
* Areños, 53&nbsp;hab. (2006, INE)
* Argüébanes, 46&nbsp;hab.
* Bárcena, 18&nbsp;hab.
* Baró, 12&nbsp;hab.
* Beares, 4&nbsp;hab.
* Besoy, 8&nbsp;hab.
* Bodia, 10&nbsp;hab.
* Brez, 36&nbsp;hab.
* **Camaleño** (Capital), 46&nbsp;hab.
* Congarna, 15&nbsp;hab.
* Cosgaya, 47&nbsp;hab.
* Enterría, 1&nbsp;hab.
* Espinama, 128&nbsp;hab.
* La Frecha, 26&nbsp;hab.
* Fuente Dé, 7&nbsp;hab.
* Las Ilces, 12&nbsp;hab.
* Lon, 69&nbsp;hab.
* Los Llanos, 26&nbsp;hab.
* Llaves, 29&nbsp;hab.
* Mieses, Camaleño, 36&nbsp;hab.
* Mogrovejo, 46&nbsp;hab.
* La Molina, 18&nbsp;hab.
* Pembes, 68&nbsp;hab.
* Pido, 127&nbsp;hab.
* Quintana, 8&nbsp;hab.
* Redo, 14&nbsp;hab.
* San Pelayo, 21&nbsp;hab.
* Santo Toribio, 3&nbsp;hab.
* Sebrango, 10&nbsp;hab.
* Tanarrio, 30&nbsp;hab.
* Treviño, 10&nbsp;hab.
* Turieno, 98&nbsp;hab.
* Vallejo, 6&nbsp;hab.

## Núcleo de poboación 
**Camaleño** é tamén o nome da localidade capital do concello. Atópase no río Deva, a unha altitude de 380 msnm. Dista 125 quilómetros de Santander, a capital da comunidade. Celebra a festividade da Virxe do Pilar (o 12 de outubro), cunha feira de gando. Da súa arquitectura destaca a casa dos Gómez de Enterría, onde pode verse un hórreo ben conservado e unha ermida moi rústica.

## Patrimonio 
Tres son os bens de interese cultural deste municipio:
* O Mosteiro de Santo Toribio de Liébana, en Santo Toribio, con categoría de monumento.
* O lugar de Mogrovejo, con categoría de conxunto histórico.
* A Ruta Lebaniega, que enlaza o Camiño de Santiago da costa co Camiño Francés, con categoría de "outros" e que afecta, ademais de a este municipio, aos de San Vicente de la Barquera, Val de San Vicente, Herrerías, Lamasón, Cillorigo de Liébana, Potes, Cabezón de Liébana e Vega de Liébana.

## Demografía 

Fonte: INE

## Administración 
Juan Manuel Guerra García (PRC), é o actual alcalde do municipio. As seguintes táboas amosan os resultados das eleccións municipais celebradas no 2003 e no 2007.

* Alcalde electo: Juan Manuel Guerra García (PRC).
|

* Alcalde electo: Juan Manuel Guerra García (PRC).
|}

## Véxase tamén 
### Ligazóns externas
* Camaleño en Cantabria Joven
* Camaleño en Cantabria 102 municipios